作者:盧鴻一
標題:嵩山十志十首：冪翠庭
內容:冪翠庭者，蓋崖巘積陰，林蘿遝翠，其上綿冪，其下深湛。可以王神，可以冥道矣。及喧者遊之，則酣謔永日，青崖陰兮月澗曲，重幽疊邃兮隱淪躅。草樹綿冪兮翠蒙蘢，當其無兮庭在中。當無有用兮冪翠庭，神可穀兮道可冥。有幽人兮張素琴，皇徽兮綠水陰，德之愔兮澹多心。